**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 24. januar 2017**

Til stede: Gert Landergren Due, Lisbeth Frederiksmose, Gunner Dalgaard, Jacob Thiesen, Anne Fynboe Madsen, Grete Kold Jørgensen, Jan Christensen, Vivi Storm Skou

Afbud fra: Birthe Egelund Egholm

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Evaluering af møde med nye medlemmer.**

Citat fra sidste bestyrelsesmøde:

*”Der mødte 2 nye medlemmer op til mødet. Vi har sendt indbydelse ud til 10 som har meldt sig ind i 2015 og 2016.*

*Vi fik nogle gode diskussioner og input fra de 2 nye medlemmer. Vi kom godt omkring bl.a. om værdien af de udsendte papirkalendere i den lettere ende af skalaen, og større emner som lederens rolle som både personaleleder, faglig leder og som sælger af produktet.*

*Et af temaerne var: Lederen som sælger og balancen over i den gængse lederfunktion.*

*Et andet: Ledernes arbejdsmiljø. Flere ledere oplever i forlængelse af omstruktureringer og sammenlægninger at få større og større områder. Udsagn: Vi knækker ikke på opgaven med på mængden.*

*Og, i forlængelse af oplægget fra Rasmus Willig – hvad gør vi så ved det? Altså, at vi lader alt pege tilbage på os selv.*

*Endelig: Der var ingen af de 2 nye medlemmer som fandt det problematisk på nogen måde, at ledere og medarbejdere er organiseret i samme fagforening.*

*Herudover blev tidspunktet for mødets afholdelse – kl. 13.00 – problematiseret, der var fra den ene leders vedkommende et ønske om, at det var senere – f.eks. kl. 15.00 eller kl. 16.00.*

*De to nye medlemmer var glade for indbydelsen, og synes de havde fået mulighed for at give os de input, som de havde ønsket.*

*Vi har ikke konkluderet, om vi skal gentage arrangementet. Den beslutning tager vi på næste bestyrelsesmøde, hvor fremtidigt arbejde for 2017 skal drøftes.”*

Konklusionen er, at vi prøver endnu engang med et møde for nyindmeldte. En ide: at formanden ringer til nyindmeldte løbende, og advisere om at vi inviterer til et møde.

**2.2. Åbent bestyrelsesmøde 2017**

På sidste bestyrelsesmøde arbejde vi videre med temaet; Undersøge forskelligheden i vilkår og rammer for ledelse i kommuner og i regionen – og erfaringsudveksling, og ideen med at invitere Danmarks bedste mindre arbejdsplads: Område Auning & Allingåbro Norddjurs Kommune. (kåret den 15. november 2016)

Vi vil høre, hvordan det er lykkedes for arbejdspladsen, at blive kåret som Danmarks bedste mindre arbejdsplads. Og det kan være interessant at vide, hvor meget kommunen har bidraget – og hvordan.

Aftalen var, at det åbne bestyrelsesmøde skulle afholdes i uge 3 2017.

Da arrangementet ikke blev afholdt som planlagt skal bestyrelsen tage stilling til, om den nuværende bestyrelse skal fastsætte tidspunkt og tema, eller om vi skal overlade beslutningen til den nye bestyrelse, efter generalforsamlingen er afholdt den 7. marts.

Konklusionen er, at vi afholder et åbent bestyrelsesmøde i forbindelse med det fastlagte møde den 21. august, og at den nye bestyrelse tager stilling til indhold og tema.

**2.3. Generalforsamling i leder- mellemledersektionen den 7. marts.**

Tilkendegivelser på genopstilling:

Jacob, Grete, Anne, Vivi, Lisbeth og Jan

Gunner genopstiller ikke.

Gert kontakter Birthe for afklaring om hendes kandidatur.

I henhold til de nye vedtægter vælges bestyrelsesmedlemmer og suppleanter for 2 år ad gangen.

Jette skriver udkast til beretning og sender til Lisbeth. Herefter sendes beretningen rundt i høring i bestyrelsen.

Dagsordenen for generalforsamlingen er udarbejdet i henhold til de nye vedtægter.

Oplæg forud for generalforsamlingen. Følgende forslag blev bragt i spil:

Lars Frisk Rossen, Leaders International Aps.

Anders Seneca: spænder målene ben for den faglige ledelse

MacMann Berg: 4 – 5 ståsteder (Svend Brinkmann)

Mia Søjberg fra Albatros

Birgitte Kurup fra Ucon AS

Vi arbejder videre med forslagene i kredsen.

**3. Orienteringspunkter**

**3.1. Status på AMbassadøR – et arbejdsmiljøprojekt.**

Gert gav en status på projektet. Der har været afholdt første møde med ambassadørerne. Det er en flok engagerede AMR vi har fået tilknyttet korpset. Næste møde med ambassadørerne afholdes 7. februar. I april / maj måned afholdes workshops ude i kommunerne, og den 6. juni afholdes arbejdsmiljøkonferencen for kvartetten.

**3.2. Landslederudvalget**

Jan orienterede fra landslederudvalget og de aktiviteter de arbejder med.

Der afholdes landskonference den 28. – 29. september 2017.

**3.3. Faglige samtaler**

Gert gav status på projekt Faglige samtaler, hvor vi invitere os selv til møde med socialudvalg, børn- og ungeudvalg i kommunerne. Tanken er, at vi inddrager fagligt stærke medlemmer, tillidsvalgte og ledere til at deltage i disse møder. Møderne skal gøre politikerne klogere på både hvad socialpædagoger kan og hvordan virkeligheden er rundt omkring i deres kommune. Projektet for ventes afholdt i første halvår 2017.

**3.4. Projekt ”De usynlige” TR**

Vi har konstateret, at der er et antal TR i kredsen, som vi ikke ser til TR møder m.v. Gert orienterede om et projekt, hvor vi bl.a. vil afdække, hvad det er udtryk for, at de ikke prioritere, at deltage i de TR møder vi indkalder til.

**4. Eventuelt**